Első nagyjátékfilmjét, a „Hótreált” a Hunnia Stúdióban forgatta (1987). Második filmje a „Gyerekgyilkosságok” (1992) a MIT, a Hétfői Műhely, a FIFI s a Tag/ Traum koprodukcióban készült. Külföldön is bemutatták, a Cannes-i fesztiválon Fipresci díjjal tüntették ki. 1993-ban Balázs Béla-díjat kapott. Harmadik filmje a „Csajok” (1995). MMA, Hétfői Műhely, Dragon Ciné, MTM és a Mafilm koprodukciójában készült. Fikciós filmnek tartják, valójában egy korrekt dokumentumfilm a nőkről, a férfiakról, meg a válásokról. „Chacho Rom” című háromrészes, száz évet és három generációt átívelő történelmi álom-filmje két év forgatás után 2002-ben lett kész. (Laurinfilm, MMA, MTV, ORTT, Nemzeti Kulturális Alap, Történelmi Filmalapítvány, ZDF, ARTE, Eurimages). A kész filmből nincs vetíthető kópia jogviták miatt.